cyanic-selkie/wikianc huggingface dataset:
Homonymia
Homonymia ( 'samannimisyys; monitulkintainen sana') tarkoittaa kielitieteessä sanojen rakenteellista monitulkintaisuutta. Sanat ovat keskenään homonyymeja, jos ne kirjoitetaan tai äännetään samalla tavalla mutta niillä ei ole muuten mitään tekemistä toistensa kanssa. Jos kyse on nimenomaan kirjoitusmuotojen yhteneväisyydestä, puhutaan homografiasta. Samoin äännettyjä sanoja taas kutsutaan homofoneiksi riippumatta kirjoitusasusta.
Koska suomen kirjoitus on suhteellisen foneemista, suomen kielen homonyymit ovat yleensä sekä homografeja että homofoneja. Joissain yhteyksissä tämä ei kuitenkaan pidä paikkaansa. Puhekielessä sanat kuin ja kun saatetaan molemmat lausua [ku(n)], mutta, jos ne silti kirjoitetaan eri tavalla, ne ovat homofoneja olematta samalla homografeja. Esimerkiksi englannin kirjoitusjärjestelmän idiosynkrasia tarjoaa enemmän mahdollisuuksia. Sanat two ja too ovat homofoneja, mutteivät homografeja. Lead merkityksessä 'johtaa' ja lead 'lyijy' taas ovat homografeja, mutteivät homofoneja ([li:d] vs. [lɛd]). Mahdollista on myös, että sanat ovat osassa muodoistaan toisilleen homonyymit mutteivat kaikissa, esim. suomen substantiivi kuusi ja lukusana kuusi, joista ensin mainittu taipuu esim. kuusen, kuusessa, kuusta, kuuseen, mutta viimeksi mainittu kuuden, kuudessa, kuutta, kuuteen.
Homonymian ja polysemian välinen raja on usein hankala määrittää. Käänteisessä tapauksessa, kun usea sana tarkoittaa yhtä ja samaa asiaa, puhutaan synonyymeistä.
Esimerkkejä
Suomen kielen tyypillisiä homonyymejä ovat esimerkiksi sanat
Kahdesta käsitteestä käytetään siis samaa ilmiasua. Näitä sanoja on pidettävä eri lekseemeinä, vaikka ne sekä äänne- että kirjoitusasunsa puolesta ovat samanlaisia.
Suomen kieltä taitamattoman havainnoijan voi olla vaikea uskoa seuraavassa keskustelussa olevan mitään järkeä, jossa isäntä sanoo Kokko-rengille juhannusaattona:
''-Kokko! Kokoo kokoon koko kokko. -Koko kokkoko? -Koko kokko, Kokko.''
Homonymian asteita
Luokkien sisäisestä homonymiasta puhutaan silloin, kun jokin tietty muoto, esimerkiksi jokin sijamuoto, saa kaksi eri sanaa muistuttamaan sattumalta toisiaan. Esimerkiksi paloissa voi olla monikon inessiivi sanoista palo, pala tai palko. Tällöin on oleellista, että homonyymit kohtaavat juuri saman taivutusluokan sisällä. Mikäli sanojen taivutusasut muistuttavat toisiaan, mutta ne eivät ole saman taivutusluokan sisällä, puhutaan luokkien välisestä homonymiasta. Esimerkiksi kuusta voi olla sanan kuusi yksikön partitiivi tai sanan kuu yksikön elatiivi.
Ukko-Pekka
Ukko-Pekka voi tarkoittaa seuraavia:
Pinot Noir
thumb|right|250px|Pinot Noir -rypäleitä [[Burgundissa.]] Pinot Noir on viinin valmistukseen käytettävä alun perin ranskalainen rypälelajike. Useimmat Pinot Noir -lajikkeet ovat tummia, mutta on olemassa myös vaaleita ja eri sävyisiä punaisia lajikkeita. Pinot Noiria viljellään lähes kaikilla maailman viinintuotantoalueilla.
Viljely
Pinot Noiria pidetään yhtenä arvostetuimmista rypäleistä, mutta samalla erittäin vaativana viljeltävänä. Köynnöksen runko ja oksat ovat hentoja, ja viljelyn onnistuminen ja tulos ovat riippuvainen säiden lisäksi jopa valon suunnasta ja siitä, miten köynnökset sidotaan tukirakenteisiin. Pinot Noir tuottaa ohutkuorisia rypäleitä männynkävyn muotoisessa pienessä tertussa. Ohutkuorisuutensa vuoksi Pinot Noir saa herkästi hometta ja sienitauteja. Se on herkkä maaperän ja paikallisen ilmaston vaikutuksille, minkä vuoksi se tuottaa kasvupaikastaan riippuen hyvin erilaista viiniä. Onnistuneen viinin salaisuus on sen aromikas hapokkuus, johon liittyy parfyymimäinen aromimaailma ja eloisa maku.
Lajikkeet
Pinot Noirista tunnetaan 44 eri lajiketta, mutaatiota tai risteytystä. Lajikkeilla on useita nimiä, peruslajikkeella yli 300. Lajike tunnetaan Itävallassa ja Sveitsissä nimellä Blauburgunder, Saksassa Spätburgunder ja Italiassa Pinot Nero. Burgunder-nimi tulee lajikkeen tyyppialueen, Ranskan Burgundin saksankielisestä nimestä. Siitä on myös mutaatioita, muun muassa Pinot Blanc, Pinot Gris ja Pinot Meunier. Etelä-Afrikassa se on risteytetty Cinsaut-lajikkeen kanssa Pinotage-nimiseksi lajikkeeksi.
Viinit
Viinin tekijälle Pinot Noir on ongelmallinen, sillä viinin onnistumiseen vaikuttaa merkittävästi rypäleiden kypsyys, käytettävä hiivakanta, käymisen pituus ja maserointi ja käymisen koko hallinta. Pinot Noirista tuotetaan useimmilla sen tuotantoalueilla punaviiniä, jonka tuoksu- ja makukirjo vaihtelee kasvupaikan ja viinintekomenetelmien vuoksi merkittävästi.
Yleensä Pinot Noir tuotetaan niin sanottuna lajikeviininä eli viininä, johon käytetään vain yhtä rypälelajiketta. Viini on usein kukkaisen hedelmäistä, vähähappoista ja vähätanniinista. Aromeina tunnistetaan kirsikkaa, raparperia ja herukkaa. Pinot Noir tuottaa väriltään vaaleampaa ja helakampaa viiniä kuin esimerkiksi Cabernet Sauvignon- tai Merlot-rypäle.
Pinot Noir on Chardonnayn ja Pinot Meunierin ohella samppanjan tekemisessä sallittu rypälelajike.
Muuta
Pinot Noir -viinien menekki lisääntyi Yhdysvalloissa vuonna 2004, kun Alexander Payne ohjasi Rex Pickettin kirjoittaman romaanin pohjalta elokuvan Sideways, jossa Pinot Noir -viinit nostetaan Merlot-rypäleistä tehtyjen viinien yläpuolelle. Ilmiö herätti Sonoman valtionyliopiston erään tutkijan kiinnostuksen, ja tulokset julkaistiin nimellä Sideways Effect.
Veretjen kulttuuri
Veretjen kulttuuri vallitsi Äänisen itäpuolella Venäjällä noin 8850-7600 eaa., preboreaalikauden jälkipuoliskolla ja on siten mesoliittinen kauden kulttuuri. Se on saanut nimensä Veretje I asuinpaikan mukaan. Kulttuurin alkuperä on joko Kundan kulttuurissa tai Butovon kulttuurissa. Sen arvellaan osaltaan vaikuttaneen Suomen asuttamiseen, sillä jotkut varhaisen mesoliittisen Suomen löydöt muistuttavat Veretjen kulttuurin esineistöä.
Asuinpaikkoja
Veretjen kulttuurin piiriin katsotaan kuuluvan useita asuinpaikkoja. Latšajärven lähellä ovat Veretje I (9050-8520 BP eli 8200-7600 eaa. ), Suhoje, Pogostištše ja Vjazovyi Mys. Latšajärveen laskevan Kinemajoen varrella on Popovan kalmisto (9730-7150 BP eli 9100-6000 eaa. ). Andozerojärven rannalla on asuinpaikka Andozero-M.
Viitteet
Веретье (археологическая культура)
Clarence Parker
thumb|Clarence Parker Clarence ”Ace” Parker (17. toukokuuta 1912 Portsmouth, Virginia – 6. marraskuuta 2013 ) oli yhdysvaltalainen amerikkalaisen jalkapallon pelaaja ja baseballpelaaja. Hän pelasi mm. Brooklyn Dodgersissa (1937–1941) ja pääsi College Football Hall of Fameen vuonna 1955 sekä Pro Football Hall of Fameen vuonna 1972. Parkerin Major League Baseball -joukkueena oli kaudella 1936–1937 Philadelphia Athletics. Peliuransa jälkeen hän valmensi.
Fromia
Fromia on meritähtisuku. Siihen kuuluu ainakin 26 lajia.
Fromiat syövät eloperäistä lietettä ja levien ja bakteerien muodostamaa massaa kivien pinnasta.
Viittä lajia pidetään riutta-akvaarioissa. Menestyäkseen ne tarvitsevat paljon kypsynyttä elävää kiveä, vähintään 400 litran allasta suositellaan. Ne ovat hyvin herkkiä pienillekin veden laadun heittelyille, ja kaikki muutokset on syytä tehdä hitaasti.
The Sound of Revenge
The Sound of Revenge on Chamillionairen esikoisalbumi, joka julkaistiin Yhdysvalloissa 22. marraskuuta 2005. Albumi saavutti platinarajan myyden avausviikollaan 130,000 kappaletta. Kokonaismyynti on kohonnut tähän mennessä 1,5 miljoonaan kappaleeseen.
Kerttu Rissanen
Kerttu Matilda Rissanen (s. 23. helmikuuta 1996) on suomalainen näyttelijä, joka esitti Sanni Pohjosta Salatut elämät -saippuasarjassa tammikuusta 2014 kesäkuuhun 2020 asti.
Vuonna 2020 Rissanen osallistui Selviytyjät Suomi -kilpailuun, joka alkoi Nelosella 27. helmikuuta 2021. Ohjelma kuvattiin koronarajoitusten takia Haaparannan saaristossa. Ohjelmaan osallistui 16 julkisuudesta tunnettua henkilöä.
Rissanen valmistui Kallion ilmaisutaidon lukiosta ylioppilaaksi joulukuussa 2015. Vuonna 2016 hän sai ympäristötieteiden opiskelupaikan Helsingin yliopistosta. Syksyllä 2017 hän vaihtoi opiskelemaan valtiotieteelliseen tiedekuntaan pääaineenaan sosiaalitieteet. Rissanen kihlautui huhtikuussa 2022 Salatut elämät -vastanäyttelijänsä Sami Uotilan kanssa, jonka kanssa hän on seurustellut vuodesta 2018.
Hr1
Raskas pikajunaveturi Hr1 (ennen vuoden 1942 nimiuudistusta P1), eli tuttavallisemmin Ukko-Pekka, oli Valtionrautateiden voimakkain henkilöliikenteen höyryveturi. Tyyppiä rakennettiin kaiken kaikkiaan 22 kappaletta Lokomon ja Tampellan konepajoilla vuosina 1937–1957. Veturin pyörästöjärjestys on 4-6-2 ja suurin sallittu nopeus 110 km/h. Veturin massa on 93 tonnia, mutta työkunnossa sen kokonaismassaa kasvattavat tämän lisäksi noin 63 tonnia vettä ja hiiltä.
Hr1 muistuttaa suuresti saman aikakauden raskasta rahtijunaveturia Tr1 "Risto". Ulkoasultaan veturit muistuttavat toisiaan. Siinä missä "Ukko-Pekoissa" on kolme kookasta vetävää pyöräparia, "Ristoissa" oli neljä akselia pienemmillä pyörillä. Ratkaisulla Tr1 pystyi vetämään raskaampia junia nopeuden kustannuksella.
Jussi-palkinnot 1982
Jussi-palkinnot 1982 jaettiin 1.kesäkuuta 1982 elokuvateatteri Maximissa.
Oparin aarteet
Oparin aarteet on Kumikamelin kymmenes studioalbumi, joka julkaistiin 5. huhtikuuta 2002. Jotkin albumin kappaleet olivat totuttua raskaampia, jotka ennustelivat yhtyeen soundin muuttumista, mutta suurin osa muistutti edellisen levyn tyyliä. Tähän vaikutti levy-yhtiö, joka halusi kaupallisempaa materiaalia ja tuottaja, joka halusi raskaampaa rockia. Kappaleeseen Oparin aarteet tehtiin musiikkivideo.
Kappaleet
Sävellys ja sanoitus Koponen ja sovitus Kumikameli ellei toisin mainita
Houet
Houet on provinssi Burkina Fason lounaisosassa Hauts-Bassinsin hallintoalueella. Sen pääkaupunki on Bobo Dioulasso. Vuoden 2006 väestönlaskennassa provinssin väkiluku oli 902 662.
Ola Vigen Hattestad
Ola Vigen Hattestad (s. 19. huhtikuuta 1982 Ørje, Østfoldin lääni) on norjalainen maastohiihtäjä, joka oli erikoistunut sprinttihiihtoon. Hän on sprintin ja parisprintin maailmanmestari Liberecin MM-hiihdoista 2009 ja sprintin olympiavoittaja Sotšista 2014. Hän voitti sprintin maailmancupin kausilla 2007–2008, 2008–2009 ja 2013–2014.
Hattestad sijoittui yhdeksänneksi vapaalla hiihtotavalla käydyssä sprinttikilpailussa Torinon olympialaisissa 2006. Liberecin MM-kilpailuissa hän voitti vapaan hiihtotavan sprintin ennen maanmiestään Johan Kjølstadia. Perinteisellä hiihtotavalla käydyssä parisprintissä hän voitti Kjølstadin kanssa maailmanmestaruuden. Hattestad oli neljäs sekä Vancouverin olympialaisten 2010 perinteisen sprintissä että Oslon MM-kilpailujen 2011 vapaan sprintissä. Oslossa hän sai Petter Northugin kanssa hopeaa parisprintissä. Val di Fiemmen MM-kilpailuissa 2013 hän oli perinteisen hiihtotavan sprintissä yhdeksäs. Sotšin olympialaisissa 2014 Hattestad voitti kultaa vapaan hiihtotavan sprintissä. Falunin MM-kilpailuissa 2015 hän sai pronssia perinteisen hiihtotavan sprintissä.
Hattestad debytoi maailmancupissa Holmenkollenilla maaliskuussa 2003. Ensimmäisen maailmancupin palkintokorokepaikkansa hän saavutti oltuaan kolmas vapaan hiihtotavan sprintissä Göteborgissa 16. maaliskuuta 2005. Ensimmäisen voittonsa hän saavutti perinteisen tyylin sprinttikilpailussa Changchunissa 15. helmikuuta 2007.
Hattestad lopetti uransa keväällä 2018.
Mikroturbulenssi
Mikroturbulenssi (ξ ,ksii, ksi, xi, vturb ) on tähtitieteessä luku, jolla mitataan tähden pinnan rauhallisuutta spektristä. Auringon mikroturbulenssi ξO on 1,20 km/s. Mikroturbulenssin maksimiraja on 5 km/s. Mikroturbulenssi leventää spektriviivoja. Sykkivillä jättiläistähdillä sykkimisen aiheuttamat shokkiaallot vahvistavat mikroturbulenssia. Mikroturbulenssilla tarkoitetaan myös pienen mittakaavan pyörteisyyttä Maan ilmakehässä tms. Varsinkin suurissa jättiläistähdissä esiintyy jopa 50 km/s suuruista makroturbulenssia, sillä jättiläistähdissä konvektiorakeet eli granulat ovat huomattavan suuria.
Kang Chae-rim
Kang Chae-rim (s. 23. maaliskuuta 1998) on eteläkorealainen jalkapalloilija. Hän on pelipaikaltaan keskikenttäpelaaja. Hän pelasi ensimmäisen maaottelunsa Etelä-Korean naisten maajoukkueessa huhtikuussa 2019 Islantia vastaan. Vuoden 2019 MM-kilpailuissa hän pelasi Etelä-Korean kaikissa kolmessa ottelussa. Kisojen päättyessä hänen tilillään on neljä maaottelua.
Johan Kock
Johan Kock (4. kesäkuuta 1861 Helsinki – 13. huhtikuuta 1915 Fitchburg, Massachusetts, Yhdysvallat) oli Venäjän armeijasta 1897 Viipurissa eronnut alikapteeni. Hän oli vallankumouksellinen aktivisti ja johti punakaartien valtakunnallista organisaatiota vuosina 1905–1906.
Elämä
Kockin vanhemmat olivat merimies Johan Kock ja Johanna Katiska. Hän valmistui Venäjällä upseeriksi vuonna 1885 ja palveli Viipurin pataljoonassa eroonsa saakka. Sittemmin hän toimi maanviljelijänäkin, mutta vuonna 1900 hän oli toimittajana Viipurissa ja järjesteli siellä etappiteitä vallankumouksellisen aineiston salakuljettamiseksi Ruotsista Suomen kautta Venäjälle.
Vuoden 1905 suurlakon yhteydessä luotiin sekä akateemisten piirien että työväen taholla järjestyskaarteja. Kockista tuli näin muodostetun kansalliskaartin komentaja, missä tehtävässä hän nautti Suomen kenraalikuvernööri Ivan Obolenskin luottamusta. Samalla Obolenski kuitenkin neuvotteli myös perustuslaillisten kanssa poliittiseen ratkaisuun pääsemiseksi. Akateemiset kaartinosastot eivät hyväksyneet Kockin valintaa ja siksi ylioppilaiden ja polyteknikkojen osastot erosivat kaartista ja ryhmittyivät Gösta Theslöfin johdolla omaksi järjestökseen. Perustuslailliset halusivat lopettaa suurlakon 5. marraskuuta, kun taas punakaartilaiset pyrkivät jatkamaan sitä. Lakon jatkoa kannattanut Kock oli mukana rauhoittelemassa kärjistynyttä tilannetta osapuolten välillä. Lakon päätyttyä 6. marraskuuta ja seuraavana päivänä pidetyn joukkokokouksen jälkeen Kock veti omat joukkonsa Helsingin poliisiasemilta.
Kock oli mukana Viaporin kapinassa, jonka epäonnistuttua hän pakeni muiden aktivistien avulla Ruotsiin ja sieltä Englantiin ja edelleen Yhdysvaltoihin. Siellä hän jatkoi poliittista toimintaansa lehtimiehenä ja suosittuna puhujana. Vielä Kockin paettua Suomesta hänen mainettaan käytettiin hyväksi ja hänen väärennetyn nimikirjoituksensa avulla annettiin lisäpontta kirjavien vallankumousjoukkioiden asiakirjoille. Kockin puoliso vuodesta 1897 oli Emilia Exell (k. 1946).
Cheddar
Cheddar tarkoittaa seuraavia asioita:
Lascăr Catargiu
thumb|Lascăr Catargiu, D. Williamin piirros vuodelta 1881. Lascăr Catargiu (13. marraskuuta 1823 Iași, Moldavia – 11. huhtikuuta 1899 Bukarest) oli romanialainen valtiomies, joka toimi Romanian pääministerinä neljä kertaa vuosina 1866, 1871–1876, 1889, 1891–1895.
Catargiusta tuli vuonna 1858 jäsen niin sanottuun ad hoc -divaaniin, joka oli perustettu päättämään Moldavian ja Valakian ruhtinaskuntien tulevasta hallinnosta. Vuonna 1859 konservatiivit kannattivat häntä Moldavian ruhtinaaksi, mutta häntä ei valittu tähän tehtävään. Moldavian ja Valakian yhdistyttyä Romanian ruhtinaskunnaksi Catargiu osallistui ensimmäisen ruhtinaan Alexandru Ioan Cuzan syrjäyttämiseen ja Hohenzollern-Sigmaringen-sukuisen Kaarle I:n valitsemiseen tämän tilalle. Catargiu kuului helmikuusta toukokuuhun 1866 Romaniaa hallinneeseen kolmijäseniseen valtionhoitajakuntaan. Kaarle I:n noustua valtaistuimelle toukokuussa 1866 Catargiu nimitettiin pääministeriksi, mutta hän joutui väistymään jo saman vuoden heinäkuussa.
Kuningasta vastaan suuntautuneiden levottomuuksien riehuessa Romaniassa Catargiu nimitettiin toisen kerran pääministeriksi vuonna 1871 ja tällä kertaa hän pysyi vallassa viisi vuotta. Vuosina 1876–1888 hän oli oppositiossa ja arvosteli hyvin jyrkästi tuolloin vallassa olleita liberaaleja. Liberaalien hallinto yritti myös asettaa hänet ja hänen entisen hallituksensa syytteeseen. Catargiu oli vuodesta 1880 konservatiivien johtaja ja hän edesauttoi liberaalin Ion Brătianun syrjäyttämistä pääministerin paikalta vuonna 1888. Catargiu oli sen jälkeen itse vielä kahdesti pääministerinä, huhtikuusta marraskuuhun 1889 ja joulukuusta 1891 lokakuuhun 1895. Hänen viimeinen hallituksensa toteutti joitain maltillisia taloudellisia ja maanomistusta koskeneita uudistuksia. Hän johti konservatiivipuoluetta kuolemaansa asti.
Ioba
Ioba on provinssi Burkina Fason lounaisosassa. Provinssin pääkaupunki on Dano, jossa on hieman yli 43 829 asukasta. . Koko provinssissa asukkaita oli vuoden 2006 väestönlaskennassa 197 186.
Luettelo MS-DOS-peleistä
Tämä on luettelo MS-DOS-käyttöjärjestelmälle julkaistuista peleistä.
#
3-Demon -- 4D Sports Boxing -- 4D Sports Driving
B
Balance of Power -- Batman Forever: The Arcade Game -- Batman: The Caped Crusader -- Battle Arena Toshinden -- Battle Chess -- Battle Isle -- Battle Isle 2 -- The Beast Within: A Gabriel Knight Mystery -- Beneath a Steel Sky -- Betrayal at Krondor -- Beyond Castle Wolfenstein -- Beyond Zork -- Bio Menace -- Blake Stone: Aliens of Gold -- Blake Stone: Planet Strike -- BlockBuster -- Blood -- Brix -- Broken Sword: The Shadow of the Templars -- Bubble Bobble -- Bubble Ghost
C
Caesar -- Caesar II -- Cannon Fodder -- Capitalism -- Captain Comic -- Carmageddon -- Castles -- Castlevania -- Castles II: Siege and Conquest -- Catacomb -- Caves of Thor -- The Chaos Engine -- Chaos Strikes Back -- Chessmaster -- Chip’s Challenge -- Civilization -- Colonization -- Command & Conquer -- Command & Conquer: Red Alert -- Commander Keen – Invasion of the Vorticons -- Commander Keen – Goodbye, Galaxy! -- Commander Keen – Aliens Ate My Babysitter! -- Conquest of the New World -- Constructor -- Cool Spot -- Covert Action -- Crime Fighter -- Crusader: No Regret -- Crusader: No Remorse -- Crystals of Arborea -- Cyberdogs -- Cybersphere
D
Dangerous Dave -- Dark Ages -- Dark Forces -- Darklands -- Day of the Tentacle -- Death Rally -- Descent -- Descent II -- Deus -- The Dig -- Doom -- Doom II: Hell on Earth -- Donald Duck's Playground -- Dragonsphere -- Duck Tales: The Quest for Gold -- Duke Nukem -- Duke Nukem II -- Duke Nukem 3D -- Dune -- Dune II -- Dungeon Keeper -- Dungeon Master -- Dungeon Master II: The Legend of Skullkeep
E
Earth 2140 -- EarthSiege -- Earthworm Jim -- Elasto Mania -- The Elder Scrolls: Arena -- The Elder Scrolls II: Daggerfall -- Elder Scrolls Legends: Battlespire -- Electranoid -- Electro Man -- Elite -- Empire: Wargame of the Century -- Empire Deluxe -- Epic Pinball -- Eric the Unready -- Excelsior Phase 1: Lysandia -- Extreme Pinball -- Eye of the Beholder -- Eye of the Beholder II: The Legend of Darkmoon -- Eye of the Beholder III - Assault on Myth Drannor
F
Fallout: A Post Nuclear Role Playing Game -- Final Doom -- Fire Hawk -- Flashback -- Flightmare -- Formula One Grand Prix -- Full Throttle -- FX Fighter
G
Gabriel Knight: Sins of the Fathers -- Gauntlet -- Gauntlet II -- Gobliins -- Gobliins 2: The Prince Buffoon -- Goblins Quest 3 -- God of Thunder -- Gorillas -- Grand Prix Circuit -- Grand Theft Auto -- Grand Theft Auto: London 1969
H
Harpoon -- Harpoon II -- Heartlight -- Heaven's Dawn - viimeinen toivo -- Heretic -- Heroes of Might and Magic -- Heroes of Might and Magic II -- Hexen -- Highway Hunter
I
Ignition -- Ikari Warriors -- Impact -- The Incredible Machine -- The Incredible Machine 2 -- Indiana Jones and the Fate of Atlantis -- Indiana Jones and the Last Crusade: The Graphic Adventure -- International Karate -- Ishar: Legend of the Fortress -- Ishar 2: Messengers of Doom -- Ishar 3: The Seven Gates of Infinity
J
Jagged Alliance -- Jagged Alliance: Deadly Games -- James Pond 2: Codename RoboCod -- Jazz Jackrabbit -- Jetpack -- Jill of the Jungle
L
Lands of Lore: Guardians of Destiny -- Lands of Lore: The Throne of Chaos -- The Last Express -- The Last Ninja -- Last Ninja 2: Back with a Vengeance -- Leather Goddesses of Phobos -- The Legend of Saladir -- Legend of the Red Dragon -- Leisure Suit Larry in the Land of the Lounge Lizards -- Leisure Suit Larry Goes Looking for Love (in Several Wrong Places) -- Leisure Suit Larry 3: Passionate Patti in Pursuit of the Pulsating Pectorals -- Leisure Suit Larry 5: Passionate Patti Does a Little Undercover Work -- Leisure Suit Larry 6: Shape Up or Slip Out! -- Leisure Suit Larry 7: Love for Sail! -- Lemmings -- Lemmings 2: The Tribes -- Lemmings 3D -- Liero -- LineWars -- LineWars II -- Litil Divil -- Little Big Adventure -- Little Big Adventure 2 -- LOOM -- Lords of the Realm -- Lords of the Realm II -- Lotus III: The Ultimate Challenge -- Lure of the Temptress
M
Magic Carpet -- Magic Carpet 2: The Netherworlds -- Major Stryker -- Maniac Mansion -- Manic Miner -- The Manhole -- Martian Memorandum -- Master of Magic -- Master of Orion -- Master of Orion II -- M.A.X.: Mechanized Assault and Exploration -- MDK -- Mean Streets -- MechWarrior -- MechWarrior 2: 31st Century Combat -- Mega Man -- MegaRace -- MegaRace 2 -- MHM 97 -- MHM 99 -- MHM 2000 -- Microsoft Flight Simulator -- Might and Magic: The Secret of the Inner Sanctum -- Might and Magic II: Gates to Another World -- Might and Magic III: Isles of Terra -- Might and Magic IV: Clouds of Xeen -- Might and Magic V: Darkside of Xeen -- Mine Bombers -- Mini-Putt -- Mixed-up Mother Goose -- Molez -- Monkey Island 2: LeChuck’s Revenge -- Moonstone -- Moria -- Mortal Kombat -- Mortal Kombat II -- Mortal Kombat III -- M.U.G.E.N -- Muukalaisten yö -- Mystic Towers
N
Navy Moves -- NBA Jam T.E. -- The Need for Speed -- NetHack -- NHL ’94 -- NHL 95 -- NHL 96 -- NHL 97 -- Normality
O
Oh No! More Lemmings -- One Must Fall: 2097 -- One on One: Dr. J vs. Larry Bird -- OverKill
P
Panzer General -- The Patrician -- PC Kid -- Personal Nightmare -- Phantasmagoria -- Phantasmagoria: A Puzzle of Flesh -- Pharaoh’s Tomb -- Pinball Dreams -- Pinball Dreams II -- Pinball Fantasies -- Pinball Illusions -- Pinball Mania -- Planetfall -- Police Quest: In Pursuit of the Death Angel -- Police Quest II: The Vengeance -- Police Quest III: The Kindred -- Police Quest IV: Open Season -- Populous -- Populous II: Trials of the Olympian Gods -- Prince of Persia -- Prince of Persia 2: The Shadow and the Flame -- Propilkki
R
Railroad Tycoon -- Rainbow Islands -- Rambo III -- Raptor: Call of the Shadows -- Rayman -- Realms of Arkania: Blade of Destiny -- Realms of Arkania: Star Trail -- Realms of the Haunting -- Red Baron -- Redneck Rampage -- Return to Zork -- Rise of the Triad -- Robinson's Requiem -- Rogue -- Round 42
S
Sam & Max Hit the Road -- Sango Fighter -- Scorched Earth -- Screamer -- The Secret of Monkey Island -- Seek and Destroy -- Sensible Soccer -- Serve & Volley -- The Settlers -- The Settlers II -- Shadow Warrior -- Shadowgate -- Shattered Steel -- Silverball -- SimAnt -- SimCity -- SimCity 2000 -- SimEarth -- SimIsle -- SimLife -- Simon the Sorcerer -- Simon the Sorcerer II: The Lion, the Wizard and the Wardrobe -- The Simpsons: Bart vs. the Space Mutants -- SkyRoads -- Slicks ’n Slide -- Slipstream 5000 -- Snarf -- Solar Winds -- Space Adventure -- Space Invaders -- Space Quest - Sarien Encounter -- Space Quest II: Vohaul's Revenge -- Space Quest III: The Pirates of Pestulon -- Space Quest IV: Roger Wilco and the Time Rippers -- Space Quest V: The Next Mutation -- Space Quest 6: The Spinal Frontier -- Spear of Destiny -- Speedball -- Spellcross -- SpurguX -- Star Control -- Star Control 2 -- Star Control 3 -- Star Mines -- Star Mines 2 -- Star Wars -- Starflight -- Starflight 2: Trade Routes of the Cloud Nebula -- Steel Panthers -- Steel Panthers II: Modern Battles -- Steel Panthers III: Brigade Command (1939-1999) -- Stellar 7 -- Stonekeep -- Street Fighter -- Street Fighter II -- Stunt Car Racer -- Stunts -- Supaplex -- Super Street Fighter II Turbo -- Super ZZT -- Syndicate -- Syndicate Wars -- System Shock
T
Tank Wars -- TechnoVenture -- Teenage Mutant Ninja Turtles -- Teenage Mutant Ninja Turtles: The Manhattan Missions -- Teenagent -- Telengard -- Terminal Velocity -- Tetris -- Thexder -- Thexder 2 -- Thor's Hammer -- Threat -- TIE Fighter -- Titans of Steel -- Titus the Fox -- Tomb Raider -- Toonstruck -- Traffic Department 2192 -- Transport Tycoon -- Triplane Turmoil -- Turbo Outrun -- Turrican II: The Final Fight -- Tyrian
U
UFO: Enemy Unknown -- Ugh! -- Ultima I: The First Age of Darkness -- Ultima II: The Revenge of the Enchantress -- Ultima III: Exodus -- Ultima IV: Quest of the Avatar -- Ultima V: Warriors of Destiny -- Ultima VI: The False Prophet -- Ultima VII: The Black Gate -- Ultima VII, Part Two: Serpent Isle -- Ultima VIII: Pagan -- Ultima Underworld: The Stygian Abyss -- Ultima Underworld II: Labyrinth of Worlds -- Under a Killing Moon
V
Varjojen kaupunki Riva -- Visual Star Trek -- Volfied
W
Wacky Wheels -- Warcraft -- Warcraft II: Tides of Darkness -- Waxworks -- Wing Commander -- Wing Commander: Privateer -- Wing Commander II: Vengeance of the Kilrathi -- Wing Commander III: Heart of the Tiger -- Wing Commander IV: The Price of Freedom -- Wings -- Winter Olympics: Lillehammer 94 -- Wipeout -- Wipeout 2097 -- Wolfenstein 3D -- Worms
X
X-COM: Apocalypse -- X-COM: Terror from the Deep -- X-Men: Children of the Atom -- X-Wing -- Xargon
Z
Zak McKracken and the Alien Mindbenders -- Zombi -- Zone 66 -- Zork I -- Zork II -- Zork III -- Zork Nemesis -- Zork Zero -- ZZT
Killing an Arab
”Killing an Arab” on brittiläisen The Cure -yhtyeen ensimmäinen single. Se nauhoitettiin samaan aikaan yhtyeen debyyttialbumi Three Imaginary Boysin (1979) kanssa, mutta sitä ei kuitenkaan otettu mukaan levylle. Sen sijaan se julkaistiin vuotta myöhemmin albumilla Boys Don't Cry.
Kappaleen ei yhtyeen mukaan ole tarkoitus sisältää rasistisia piirteitä, vaan se kertoo Robert Smithin tulkinnan Albert Camus'n Sivullisen käännekohdasta. Kappaleen sanoitukset kertovat Meursaultin, romaanin päähenkilön, tekemästä murhasta, jonka kohteena on arabi.
”Killing an Arab” herätti paljon huomiota ympäri maailmaa, sillä sen ajateltiin innoittavan väkivaltaisuuksia arabeja kohtaan. The Cure joutui laittamaan ensimmäiselle kokoelmalevylleen varoitustarran, jossa kehotetaan välttämään kappaleen rasistista käyttöä. ”Killing an Arab” oli ainoa Three Imaginary Boys -albumin single, jota ei lisätty albumin uuteen versioon (2004), eikä myöskään Greatest Hits -kokoelmaan (2001).
Vuonna 2005 The Cure esitti ”Killing an Arab” -kappaletta useilla festivaaleilla ympäri Eurooppaa niin, että sen nimi ja sanoitukset olivat muutettu muotoon ”Kissing an Arab”. Kun The Cure esiintyi Royal Albert Hallissa vuonna 2006, kappale sai nimekseen ”Killing another”.
Aleksanteri I (paavi)
Aleksanterin virkakaudesta tiedetään vain vähän. Jotkut katoliset kirjoittajat liittävät hänet siunatun veden käyttöönottoon sekä siihen tapaan, jossa siunattu ehtoollisviini sekoitetaan veden kanssa, mutta tämä on epätodennäköistä, vaikkakin hän on voinut tehdä lisäyksiä liturgiaan. Jotkut uskovat hänen kokeneen marttyyrikuoleman mahdollisesti mestaamalla joko keisari Trajanuksen tai Hadrianuksen aikana.
Adtranz
thumb|Adtranzin valmistama raitiovaunu Berliinissä. thumb|Adtranz valmistama junavaunu Hongkongissa. Adtranz (tai ADtranz, täydelliseltä nimeltään ABB Daimler Benz Transportation) oli saksalainen kiskokalustovalmistaja.
Yhtiö perustettiin 1996, kun ABB Henschel ja Daimler-Benzin omistaman AEG:n kuljetusvälineyksikkö (AEG Transportation) yhdistettiin. ABB ja Daimler-Benz omistivat Adtranzin aluksi tasasuurin osuuksin. Vuonna 1999 Daimler-Benzin toiminnan jatkaja DaimlerChrysler osti ABB:n osuuden ja nimesi Adtranzin uudelleen DaimlerChrysler Rail Systemsiksi.
Kanadalainen Bombardier Inc. hankki yhtiön omistukseensa vuonna 2000. Tämä teki Bombardieristä maailman suurimman kiskokalustovalmistajan. Kaupan aikoihin Adtranz oli maailman toiseksi suurin yritys alallaan.
Lindsey Jacobellis
Lindsey Jacobellis (s. 19. elokuuta 1985 Danbury, Connecticut) on yhdysvaltalainen lumilautailija, kaksinkertainen olympiavoittaja ja kuusinkertainen maailmanmestari.
Jacobellis on voittanut viisi kertaa maailmanmestaruuden lumilautakrossissa vuosina 2005, 2007, 2011, 2015 ja 2017. Lisäksi hänellä on kaksi MM-mitalia joukkuekilpailusta.
Olympialaiset
Lumilautakrossin finaalissa Torinossa 2006 Jacobellis otti heti lähdössä kärkipaikan ja jo puolivälissä hän oli paljon muita edellä, kunnes hän toiseksi viimeisessä hypyssä temppuili ja kaatui. Tällöin Sveitsin Tanja Frieden tuli ohi ja laski olympiakultaan.
Vancouverin olympialaisissa 2010 Jacobellis sijoittui lumilautakrossissa viidenneksi, Sotšissa 2014 seitsemänneksi ja Pyeongchangissa 2018 neljänneksi. Pekingissä 2022 hän voitti kultaa henkilökohtaisessa kilpailussa ja sekajoukkuekilpailussa Nick Baumgartnerin parina.
Alatyr
Alatyr (, tšuvassiksi Улатӑр, Ulatăr, ersäksi Rator), on Suraan lännestä laskeva joki Keski-Venäjällä Mordvan ja Tšuvassian tasavalloissa ja Nižni Novgorodin alueella. Alatyr jäätyy marraskuussa ja vapautuu jääpeitteestä huhtikuussa. Joen varrella sijaitsee Ardatovin kaupunki Mordvassa ja Ulatărin kaupunki Tšuvassiassa. Alatyrin sivujokia ovat Rudnja ja Insar.
Tempranillo
thumb|Tempranillo-viinitarha [[Espanjassa]] Tempranillo on viinin valmistukseen käytettävä rypälelajike, joka on kotoisin Pohjois-Espanjasta. Sieltä se on levinnyt muualle Eurooppaan, mm. Keski-Espanjaan, Etelä-Ranskaan ja Portugaliin, sekä Argentiinaan.
Lajike tunnetaan useilla eri nimillä: Espanjassa Riojan, Murcian, Valencian ja Somontanon viinialueilla se on Tempranillo, La Manchassa ja Valdepeñasissa Cencibel, Kataloniassa Ull de Llebre ja Ribera de Dueron alueella Tinta de País tai Tinto Fino. Portugalin Dourossa siitä tehdään portviiniä nimellä Tinto Roriz ja Alentejossa punaviiniä nimellä Aragones.
thumb|Tempranillo-viineille on tunnuksenomaista syvänpunainen väri. Lajikkeena Tempranillo ei kestä kovaa kuumuutta eikä liiallista kuivuutta, minkä vuoksi sitä usein viljellään vuoristojen alarinteillä. Se on altis hyönteisvaurioille ja viljataudeille. Nimi Tempranillo viittaa espanjan kielen aikaista tarkoittavaan sanaan temprano, koska rypäleet kypsyvät 2–3 viikkoa aikaisemmin kuin muut Espanjan paikalliset lajikkeet.
Tempranillo-rypäleet ovat paksukuorisia ja sisältävät suhteellisen vähän happoja ja sokeria, minkä vuoksi niistä valmistetaan viinejä yleensä muiden rypäleiden kanssa. Riojassa Tempranillo-rypäleiden seuralaisina käytetään mm. Garnacha-, Mazuelo- ja Graciano-rypäleitä. Useat uudet viinintekijät Riojan ja Ribeira del Dueron alueilla käyttävät tempranillon vahvistuksena Cabernet Sauvignon -rypäleitä, mutta silloin viini ei saa alueen virallista DOC-laatuluokitusta.
Yleensä tempranilloja kypsytetään puolesta vuodesta aina kolmeen vuotta tammitynnyreissä ja 1–3 vuotta vielä pulloissa ennen myyntiä. Kypsyttämällä tempranilloista saadaan syvänpunaisia ja maultaan elegantin pehmeitä viinejä. Kypsytyksessä käytetään yleensä amerikkalaisesta tammesta tehtyjä tynnyreitä, joiden luovuttama vanilja-aromi sopii erittäin hyvin tempranillon omien mausteisten perusmakujen kanssa. Muutamat tempranillot ovat myös nuorena juotavia ns. jovenes-viinejä.
Kulutustavara
Kulutustavara on tuote, joka on tarkoitettu pääasiassa kuluttajille eikä niinkään tuotannon tarpeisiin. Kulutustavara on myös taloustieteen tilastointia varten käyttämä käsite. Tavarat ja palvelut ovat hyödykkeitä. Kulutushyödykkeet voidaan jakaa palveluihin (esimerkiksi lääkärin palvelut), kertakulutushyödykkeisiin (esimerkiksi elintarvikkeet), kestokulutushyödykkeisiin (esimerkiksi autot) ja puolittaisiin kestokulutushyödykkeisiin (esimerkiksi vaatteet).
Kulutustavaroiden tuotannossa on ominaista tuotteiden lyhyt käyttö- ja kestoikä. Kulutustavaroiden elinkaarta ei ole suunniteltu kovin pitkäksi, vaan kuluttajien toivotaan uskovan, että tuotteet tulisi vaihtaa usein. Tarkoitus on saada kuluttajat kuluttamaan enemmän. Suunniteltu vanheneminen on kulutustuotteiden teolliseen suunnitteluun tai muotoiluun liittyvä ilmiö, jossa tuotteen valmistaja suunnittelee tuotteen siten, että tuote menettää käyttökelpoisuutensa ennen kuin kuluttaja on käyttänyt tuotteen loppuun.
Alatyr (kaupunki)
Alatyr (, tšuvassiksi Улатӑр, Ulatăr), on kaupunki Sura- ja Alatyr-jokien yhtymäkohdassa Tšuvassian eteläosassa Venäjän federaatiossa, 195 kilometriä pääkaupungista Šupaškarista etelään.
Kaupunki muodostaa itsenäisen kaupunkipiirin, ja toimii lisäksi ympäröivän 17 244 asukkaan (2010) Alatyrin piirin hallintokeskuksena.
Kaupungin asukasluvun kehitys:
Tiia Elg
Tiia Susanna Elg (s. 14. huhtikuuta 1986 ) on suomalainen näyttelijä, tanssija ja tanssinopettaja.
Elg osallistui syksyllä 2021 Tanssii tähtien kanssa -ohjelman 14. tuotantokaudelle tanssinopettajana.
Michael Foreman
Michael James Foreman (s. 29. maaliskuuta 1957) on yhdysvaltalainen koelentäjä ja NASAn astronautti. Hän lensi tehtäväspesialistina avaruussukkula Endeavourin lennolla STS-123 vuonna 2008 ja avaruussukkula Atlantiksen lennolla STS-129 vuonna 2009.
Foreman syntyi Columbuksessa, Ohiossa ja kasvoi Wadsworthissa, Ohiossa. Hän on naimisissa oklahomacityläisen Lorrie Dancerin kanssa. Heillä on kolme lasta.
Foreman kävi U.S. Naval Postgraduate Schoolia Montereyssä, Kaliforniassa, mistä hän hankki ilmailuan insinöörin ylemmän korkeakoulututkinnon (M. Sc.) vuonna 1986.
Foreman valittiin NASAn astronauttikoulutukseen kesäkuussa 1998, minkä hän aloitti elokuussa 1998. Hän toimi avaruussukkulaosaston yhteyshenkilönä Johnson Space Centerin ja Kennedy Space Centerin välillä.
Foreman osallistui maaliskuussa 2008 avaruussulalennolle STS-123, mikä kuljetti Kansainväliselle avaruusasemalle (ISS) japanilaisen Kibō-laboratoriomoduulin ensimmäisen osan ja kanadalainen Special Purpose Dexterous Manipulator (SPDM) -robottikäsivarren.
Foreman osallistui tehtäväspesialistina 16. marraskuuta 2009 laukaistulle avaruussukkulalennolle STS-129. Hän osallistui lennolla kahdelle avaruuskävelylle ISS:n ulkopuolella.
thumb|left|280px|Michael Foreman EMU-[[avaruuspukunsa harjoitteluversiossa valmiina laskeutumaan vesialtaaseen harjoittelemaan avaruuskävelyä ISS:n ulkopuolella. Kuva: 26.3.2009.]]
Hadroni
Baryonit
thumb|right|110px|Baryoneihin kuuluva protoni koostuu kahdesta ylöskvarkista ja yhdestä alaskvarkista.
Baryonit koostuvat kolmesta kvarkista ja antibaryonit kolmesta antikvarkista.
Baryonit voidaan jakaa spin-luvun mukaan vielä kahteen alaluokkaan spin 1/2 ja spin 3/2 -baryoneihin. Spin 1/2 -baryoneilla kahden kvarkin spin on samansuuntainen ja kolmannen kvarkin erisuuntainen. Spin 3/2 -baryonien kaikkien kvarkkien spinit ovat samansuuntaiset. Koska baryonien spin on puoliluku, ne kuuluvat fermioneihin.
Tunnetuimmat ja pysyvimmät (eivät hajoa heti muiksi hiukkasiksi) baryonit ovat kahdesta ylös-tyypin kvarkista ja yhdestä alas-tyypin kvarkista koostuva protoni sekä kahdesta alas-tyypin ja yhdestä ylös-tyypin kvarkista koostuva neutroni. Ylös-kvarkin varaus on +2/3 ja alas-kvarkin –1/3. Näin protonin varaukseksi tulee +1 ja neutronin varaukseksi 0.
Vuosina 2003 on nähty joitain kokeellisia viitteitä neljästä kvarkista ja yhdestä antikvarkista koostuvasta baryonista. Tuoreimmat kokeet ovat saattaneet nämä tulokset epäilyksen alaisiksi. Tiedeyhteisö pitää todennäköisempänä, että löydöt ovat olleet vain tilastollista harhaa.
Mesonit
Mesonit voidaan jakaa spinien perusteella spin 0 ja spin 1 -mesoneihin. Koska niiden spin on kokonaisluku, kuuluvat ne bosoneihin. Spin 0 -mesoneilla kahden kvarkin spinit ovat erisuuntaiset ja spin 1 -mesoneilla samansuuntaiset. Mesoneista kevyimmät ovat pionit, joita on kolme (sähkövarauksin +1,0 ja –1). Pysyviä mesoneja ei ole, vaan ne hajoavat kevyemmiksi hiukkasiksi erittäin nopeasti.
Josef Augusta
Josef Augusta (24. marraskuuta 1946 Tšekkoslovakia – 16. helmikuuta 2017 ) oli tšekkiläinen jääkiekkoilija, joka pelasi yhdessä Ivan Hlinkan ja Bohuslav Ebermannin kanssa Tšekkoslovakian maajoukkueessa 1960- ja 1970-luvuilla.
Augusta toimi Tšekin olympiajääkiekkojoukkueen valmentajana 2006 Torinon talviolympialaisissa. Joukkue voitti pronssia.
Leitra
pienoiskuva|Kaksi kappaletta Leitra kinnereitä Leitra on tanskalainen yritys, joka valmistaa kinnereitä eli poljettavia ajoneuvoja samalla nimellä.
1970-luvun lopun energiakriisi inspiroi pilotti ja insinööri Carl Georg Rasmussenia kehittämään modernin version kinneristä. Hän perusti Leitra-yrityksen (nimi tulee sanoista Let individuel transport) ja rakensi ensimmäisen Leitran vuonna 1980. Ero Fantomin kinneriin on Leitran kolme pyörää neljän sijasta ja että Leitrassa on lasikuiturunko Fantomin vanerirunkoon verrattuna.
August Soininen (jääkäri)
pienoiskuva August Vilhelm Soininen oli suomalainen jääkärieverstiluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana Valkoisen armeijan jääkärijoukoissa.
Perhe ja opinnot
Soinisen vanhemmat olivat työnjohtaja Tahvo Soininen ja Maria Sofia Venäläinen. Hänet vihittiin avioliittoon vuonna 1919 Kerttu Emilia Pakarisen kanssa ja heille syntyi kolme lasta. Hän kävi viisi luokkaa Kuopion klassillista lyseota ja Nikkarilan metsäkoulun vuosina 1909–1911. Sotilaskoulutusta hän sai Radiokurssilta Helsingistä vuonna 1924 ja taktiikan soveltamiskurssilta Suojeluskuntain päällystökoulusta vuonna 1925 sekä Taistelukoulun komppanianpäällikkökurssilta vuonna 1929.
Jääkärikausi
thumb|Jääkäripataljoona 27:n 4. komppania. Soininen työskenteli vuosina 1912–1915 Ahlström oy:n metsäkasöörinä ennen liittymistään vapaaehtoisena Saksassa sotilaskoulutusta antavaan Jääkäripataljoona 27:n 4. komppaniaan 4. helmikuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Pataljoonan rintamakomennuksen jälkeen hän suoritti Polangenissa järjestetyn erikoiskurssin (pommarikurssi). Lisäksi hän suoritti erikoiskursseja: Konekivääri- ja iskujoukkokurssit Missellä vuonna 1916, Konekiväärikurssit Tukkumissa vuonna 1917 sekä Pioneerikurssit Libaussa vuonna 1917.
Suomen sisällissota
Soininen saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 3. Jääkärirykmentin 10. jääkäripataljoonan 3. komppaniaan. Hän osallistui sisällissodan taisteluihin Tampereella ja Viipurissa ja sen ympäristössä.
Sisällissodan jälkeinen aika
Soininen palveli sisällissodan jälkeen edelleen 3. Jääkärirykmentissä, josta muodostettiin myöhemmin Savon jääkärirykmentti 3. Jääkärirykmentissä hän toimi aluksi joukkueenjohtajana 9. komppaniassa ja myöhemmin komppanian päällikkönä. Hän erosi armeijasta 21. marraskuuta 1918 ja liittyi suojeluskuntajärjestöön seuraavan vuoden helmikuussa. Suojeluskunnissa hänet sijoitettiin aluksi paikallispäälliköksi Varkauden suojeluskuntaan, josta hän siirtyi Kuopioon, jossa hän sai päällikön paikan Kuopion suojeluskuntapiiristä. Kuopiosta hän palasi takaisin Varkauteen 1. lokakuuta 1919 ja toimi paikallispäällikkönä Varkauden suojeluskunnassa. Hän siirtyi 25. huhtikuuta 1920 alkaen Kajaanin suojeluskuntapiiriin sotilasohjaajaksi, mutta erosi Suojeluskuntajärjestöstä 31. joulukuuta 1921 ja astui Ahlström oy:n palvelukseen metsäkasööriksi ja oli tehtävässä 30. kesäkuuta 1924 saakka. Tuona aikana hän toimi myös Kajaanin suojeluskunnan komppanian- ja harjoituspäällikkönä. Kasöörin tehtävänsä hän lopetti ja liittyi takaisin Suojeluskuntajärjestön palvelukseen 1. heinäkuuta 1924 alkaen ja sijoitettiin paikallispäälliköksi Sotkamon suojeluskuntaan. Sotkamosta hän siirtyi Kajaaniin, jossa sai päällikön tehtävät Kajaanin suojeluskuntapiirin IV. alueelta. Myöhemmin hän erosi Suojeluskunnista ja siirtyi komppanianpäälliköksi Kainuun rajavartiostoon. Hän toimi Kainuun Rajavartioston päällikkönä Suomussalmella vuosina 1930-1939.
Talvi- ja jatkosota sekä sotien jälkeinen aika
Soininen osallistui talvisotaan toimistopäällikkönä Pohjois-Suomen Ryhmän esikunnassa. Välirauhan aikana hänet siirrettiin niin ikään toimistopäälliköksi V Armeijakunnan esikuntaan, josta hän myöhemmin siirtyi Rajavartiosto 5:n komentajan apulaiseksi ja komppanianpäälliköksi. Rajavartiosto 5:stä hän siirtyi komentajan apulaiseksi Rajavartiosto 3:een vielä ennen jatkosodan syttymistä. Jatkosodan puhjettua hänet komennettiin toimistoupseeriksi ja toimistopäälliköksi II Armeijakunnan esikuntaan ja osallistui taistelutoimiin Karjalan- ja Maaselänkannaksella.
Soininen jatkoi sodan jälkeen samassa tehtävässä, kunnes siirrettiin myöhemmin Rajavartiosto 6:n väliaikaiseksi komentajaksi. Vielä vuonna 1944 hän joutui siirtymään Rajajääkärirykmentti 2:n komentajan apulaiseksi ja oli tehtävässä, kunnes erosi vakinaisesta palveluksesta vuonna 1945. Armeijasta eronsa jälkeen hän työskenteli Suomussalmen metsätyöpäällikkönä vuosina 1945–1947. Hän julkaisi osateoksen, joka käsitteli Maaselän kannaksen asemasotaa kirjasarjassa Suomen Sota 1941–1945. Hänet on haudattu Suomussalmen Ämmänsaareen.
Luottamustoimet
Soininen toimi Kainuun rajavartioston kunnianeuvoston puheenjohtajana vuosina 1934–1936 ja jäsenenä vuosina 1930 ja 1937 sekä varajäsenenä vuosina 1931–1932. Hän toimi myös III paikallisen rajantarkastuskomission suomalaisen valtuuskunnan jäsenenä vuonna 1937 ja oli Suomussalmen kunnan verotuslautakunnan jäsenenä vuosina 1935–1937. Lisäksi Soininen toimi Ämmänsaaren kansakoulun johtokunnan jäsenenä vuodesta 1946 alkaen ja oli Verotuslautakunnan jäsenenä vuosina 1946–1950 sekä toimi Väestönsuojelulautakunnan jäsenenä vuosina 1951–1953. Hän toimi vuonna 1948 järjestettyjen vaalien Vaalilautakunnan varapuheenjohtajana ja oli samaisessa tehtävässä vuoden 1950 valitsijamiesvaaleissa. Mannerheimliiton Suomussalmen osaston johtokunnan puheenjohtajana hän toimi vuosina 1946–1951 ja oli Suomen Punaisen Ristin Suomussalmen lastensairaalan taloudenhoitaja vuosina 1949–1950 sekä Suomussalmen kunnan väestönlaskentatoimikunnan puheenjohtajana vuosina 1950–1951.
Kationi
Kationi on positiivinen ioni. Nimi tulee siitä, että johdettaessa sähköä sulaan suolaan tai suolaliuokseen suolan kationit liikkuvat katodille.
Suurin osa kationeista on metalli-ioneja eli metalliatomeja, joista on poistunut yksi tai useampi elektroni. Jos sama metalli muodostaa useita ioneja, joiden varaus poikkeaa toisistaan, merkitään metallin nimen jälkeen suluissa roomalaisilla numeroilla sen hapetusluku, joka vastaa varausta alkeisvarausyksikköinä. Lisäksi on olemassa useamman atomin muodostamia kationeja kuten ammoniumioni (NH4+) sekä happojen vesiliuoksissa esiintyvä oksoniumioni (H3O+).
Kénédougou
Kénédougou on yksi Burkina Fason 45 provinssista. Se sijaitsee läntisessä Burkina Fasossa, Hauts-Bassinsin alueella. Kénédougoun pääkaupunki on Orodara. Vuoden 2006 väestönlaskennassa provinssin väkiluku oli 283 463.
Jonne Piippo
Jonne Aapeli Piippo (19. kesäkuuta 1914 Lapinlahti – 14. lokakuuta 1985 Mikkeli) oli suomalainen opettaja ja kirjailija.
Piipon vanhemmat olivat puuseppä Aapeli Piippo ja karjakko Liisa Pekkala. Hän kävi keskikoulun ja sen jälkeen vuosina 1931–1936 Kajaanin seminaarin valmistuen kansakoulunopettajaksi. Piippo toimi opettajana Sulkavalla 1936–1937, Kiuruvedellä 1937–1944, Lappajärvellä 1944–1949 ja viimeksi Vihdissä Palojärven koululla 1949–1974.
Piippo oli naimisissa kutoja Vilma Kyllikki Huhtalan kanssa vuodesta 1945. Pojat Kari Piippo (1945) ja Matti Piippo (1954).
The Big Issue
The Big Issue on englantilainen asunnottomien myymä katulehti, jonka John Bird ja Gordon Roddick perustivat syyskuussa 1991. Lehden sisällön toimittavat ammattimaiset journalistit. Se myös antaa äänen vailla vakinaista osoitetta oleville ja kampanjoi asuntopulan poistamiseksi.
Samalta pohjalta Big Issue -hankkeita on aloitettu sittemmin myös Australiassa, Japanissa, Etelä-Afrikassa ja Namibiassa.
Tommaso Rocchi
thumb|Tommaso Rocchi vuonna 2008. Tommaso Rocchi (s. 19. syyskuuta 1977 Venetsia, Italia) on italialainen jalkapalloilija, pelipaikaltaan hyökkääjä. Rocchi edustaa Italian Serie A:ssa pelaavaa roomalaisseura SS Laziota. Rocchin uran ensimmäinen ammattilaisseura oli Juventus, mutta hän ei onnistunut ikinä nousemaan torinolaisseuran ykkösjoukkueeseen. Ura jatkui Italian alasarjojen joukkueissa Pro Patriassa, US Fermanassa, FBC Saronnossa ja Calcio Comossa, joissa maaleja syntyi kohtalaisesti.
Vuonna 2000 Rocchi siirtyi Serie B:ssä pelanneeseen Treviso FBC:hen, jossa hän teki kahdeksan maalia. Vuotta myöhemmin hän siirtyi saman sarjatason Empoli FC:hen, jonka paidassa tehdyt 11 maalia auttoivat omalta osaltaan pientä toscanalaisseuraa nousemaan Serie A:han. Seuraavalla kaudella Rocchi tekikin debyyttinsä Serie A:ssa. Hän pelasi Empolin paidassa vielä kaksi kautta tehden 17 maalia, muun muassa hattutempun Juventusta vastaan kaudella 2003–2004. Empolin pudottua sarjaporrasta alaspäin keväällä 2004 Rocchi vaihtoi jälleen seuraa. Ensimmäistä kertaa urallaan Rocchi pääsikin pelaamaan isossa seurassa, kun SS Lazio nappasi hänet.
Lähtökohdat uudessa joukkueessa eivät olleet helpot, kun pahojen talousvaikeuksien runtelema Lazio oli joutunut myymään suuren osan tähdistään. Kärkipäässä pelaamaan tottunut Lazio varmistikin sarjapaikkansa vasta viimeisellä kierroksella. Rocchi oli kuitenkin kauden valopilkku tehdessään liigassa 13 maalia ja pelaten samalla uransa parhaan kauden. Myös Lazion kannattajat ottivat miehen nopeasti omakseen ja lopullisesti Rocchi pääsi fanien sydämiin maalatessaan derbyssä arkkivihollista AS Romaa vastaan. Kahdella seuraavalla kaudella hän iski 16 maalia ja Lazion sijoituttua keväällä 2007 sarjassa kolmanneksi seura pääsi neljän vuoden tauon jälkeen mestarien liigaan.
Kapealla materiaalilla pelanneelle Laziolle europeleistä aiheutunut otteluruuhka oli ylitsepääsemätön este ja sarjapelit sujuivatkin heikosti. Myöskään Rocchi ei päässyt omalle tasolleen, johon vaikutti varmasti myös Lazion presidentin Claudio Lotiton kanssa pitkään jatkuneet erimielisyydet jatkosopimuksesta, jonka suhteen ei lukuisista yrityksistä huolimatta ollut päästy molempia tyydyttävään ratkaisuun.
Lazion tie mestarien liigassa katkesi alkulohkoon ja tämän jälkeen joukkueen otteet Serie A:ssa alkoivat hieman kohentua. Myös Rocchi alkoi kevätkaudella päästä omalle tasolleen ja varsinkin, kun vuoteen 2013 ulottuva jatkosopimus vihdoin syntyi vuoden 2008 alussa miehen otteisiin alkoi tulla vanhaa terävyyttä ja maaleja alkoi taas tulemaan. Uusi sopimus sinetöi myös käytännössä sen, että Rocchi pelaa uransa loppuun saakka taivaansinisissä.
Ennen kauden 2008–2009 alkua Rocchi nousi Lazion kapteeniksi. Kausi ei kuitenkaan ollut helppo, sillä hän kärsi useammasta loukkaantumisesta ja kunnossa ollessaankin joutui monta kertaa istumaan penkillä Goran Pandevin ja Mauro Zaraten napattua aloituskokoonpanon paikat hänen sijastaan.
Italian jalkapallomaajoukkueessa Rocchi on esiintynyt kolme kertaa.
Rocchi kuului Italian joukkueeseen Pekingin kesäolympialaisissa 2008. Hän onnistui myös maalinteossa alkulohkon toisessa pelissä Etelä-Koreaa vastaan. Hänen kisansa päättyivät kuitenkin ennenaikaisesti loukkaantumiseen.
Jakob Porsér
Hans Jacob Porsér (s. 13. helmikuuta 1978) on ruotsalainen pelisuunnittelija.
Jacob Porsér, alias "JahKob", perusti Mojang-yrityksen yhdessä Markus Perssonin ja Carl Mannehin kanssa. Hän ja Persson loivat tietokonepeli Minecraftin.
GP2 Monacon Grand Prix
GP2 Monacon Grand Prix oli GP2-sarjan osakilpailu, joka ajettiin vuosina 2005–2016 Circuit de Monacon katuradalla Monacossa.